CELEX: 62014FN0053
Language: el
Date: 2014-06-12 00:00:00
Title: Υπόθεση F-53/14: Προσφυγή της 12ης Ιουνίου 2014 — ΖΖ κατά Επιτροπής

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/58
            
         Προσφυγή της 12ης Ιουνίου 2014 — ΖΖ κατά Επιτροπής
   (Υπόθεση F-53/14)
   2014/C 421/84
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: ΖΖ (εκπρόσωπος: V. Simeons, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως αφενός μεν των αποφάσεων περί ανακλήσεως του ευεργετήματος του επιδόματος συντηρούμενου προσώπου που χορηγήθηκε στην προσφεύγουσα όσον αφορά τη μητέρα της, καθώς και της υπαγωγής της δεύτερης στο κοινό σύστημα ασφαλίσεως υγείας των ευρωπαϊκών θεσμικών οργάνων (ΚΣΑΥ), αφετέρου δε των αποφάσεων περί επιστροφής αχρεωστήτως καταβληθέντων ποσών.
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει τις τρεις αποφάσεις του Γραφείου Διαχειρίσεως και Εκκαθαρίσεως Ατομικών Δικαιωμάτων, τμήμα 1, της 20ής Αυγούστου 2013, με τις οποίες ανακλήθηκαν οι αποφάσεις περί χορηγήσεως στην προσφεύγουσα του επιδόματος συντηρούμενου προσώπου όσον αφορά τη μητέρα της, για το χρονικό διάστημα από 1ης Μαρτίου 2010 έως 28 Φεβρουαρίου 2013 (αποφάσεις της 11ης Μαΐου 2010, της 5ης Μαΐου 2011 και της 16ης Ιανουαρίου 2012)·
            
         
               —
            
            
               να ακυρώσει την απόφαση του Γραφείου Διαχειρίσεως και Εκκαθαρίσεως Ατομικών Δικαιωμάτων, τμήμα 3, της 25ης Σεπτεμβρίου 2013, με την οποία ανακλήθηκε η υπαγωγή της μητέρας της προσφεύγουσας στο ΚΣΑΥ και η συνακόλουθη ασφαλιστική κάλυψη και με την οποία ζητήθηκε η ανάκτηση των ιατρικών εξόδων που είχαν καλυφθεί·
            
         
               —
            
            
               να ακυρώσει την απόφαση του Γραφείου Διαχειρίσεως και Εκκαθαρίσεως Ατομικών Δικαιωμάτων, τμήμα 1, της 23ης Οκτωβρίου 2013 περί επιστροφής των αχρεωστήτως καταβληθέντων ποσών, κατά το άρθρο 85 του ΚΥΚ·
            
         
               —
            
            
               εφόσον παρίσταται ανάγκη, να ακυρώσει την απόφαση της 12ης Μαρτίου 2014 περί απορρίψεως της διοικητικής ενστάσεως της νυν προσφεύγουσας·
            
         
               —
            
            
               να καταδικάσει την καθής στα δικαστικά έξοδα.